Íslendingar eru sólgnir í Domino's Pizzur , ólíkt öðrum Norðurlandaþjóðum . Skjáskot Velgengni Domino's Pizza á Íslandi er í aðalhlutverki í nýrri umfjöllun bandarísku sjónvarpsstöðvarinnar CNBC . Árangurinn þykir sérstaklega áhugaverður í ljósi þess að skyndibitakeðjan hefur ekki riðið feitum hesti frá starfsemi sinni annars staðar á Norðurlöndunum . Þrátt fyrir að sala Domino's á Íslandi hafi dregist saman á síðasta ári , sem rakið er til ytri aðstæðna í hagkerfinu , hefur salan hér á landi verið langt um meiri á hvert útibú en í Skandinavíu . Vandræði Domino's hafa verið hvað mest í Danmörku þar sem keðjan fór fram á gjaldþrotaskipti á síðasta ári , eftir afhjúpanir þarlendra fjölmiðla um rottugang og óhreinindi á sölustöðum hennar . CNBC rekur vandræði Domino's í Norður-Evrópu til ýmissa þátta ; matarhefða í Skandinavíu , vantrausts í garð útlenskra stórfyrirtækja , sterkra innlendra skyndibitakeðja , hás launakostnaðar , fárra heimsendinga og dálæti Norðmanna á frosnum pizzum . Eins og greint var frá fyrra hyggjast breskir eigendur Domino‘s Pizza Group , sem rekur m.a. útibúin á Íslandi , í Noregi og Svíþjóð , losa sig við reksturinn . Þeir sögðust hreinlega ekki vera „ besti eigandi þessara fyrirtækja “ og leita því kaupanda . Ekki er vitað hvort reksturinn verður hlutaður niður , íslenski anginn seldur sér t.d. , eða hvort nýir eigendur muni kaupa allan pakkann . Líklegast þykir að Bandaríkjamenn eða Ástralir taki við rekstri Domino's í Norður-Evrópu , eða heimamenn sem þekkja markaðina betur . Hér að neðan má sjá fyrrnefnda umfjöllun CNBC . Rekstur Domino's á Íslandi mun áfram ganga sinn vanagang þrátt fyrir fyrirhugaða sölu Domino's Pizza Group , eiganda Domino's á Íslandi , á rekstrinum .